Publication: Magyar Közlöny
Issue: MK-2000-124 (Year: 2000, Number: 124)
Era: 1990-2004
Section: Az Alkotmánybíróságról szóló 1989. évi XXXII. törvény
Paragraph Index: 1075

Az Alkotmánybíróságról szóló 1989. évi XXXII. törvény (a továbbiakban: Abtv.) 43. § (2) bekezdése szerint az Alkotmánybíróság, ha jogszabályt megsemmisít, a határozat általában nem érinti a határozat közzététele előtt létrejött jogviszonyokat és a belőlük származó jogokat és kötelezettségeket. E törvény 43. § (4) bekezdése értelmében pedig az Alkotmánybíróság meghatározhatja az alkotmányellenes jogszabály konkrét esetben történő alkalmazhatóságát, ha ezt a jogbiztonság vagy az eljárást kezdeményező különösen fontos érdeke indokolja. Az Alkotmánybíróság a bírói kezdeményezés ellenére mellőzte az Ör. kifogásolt előírásai alkalmazása tilalmának elrendelését, egyrészt az általa követett gyakorlat (1132/B/1995. AB határozat, ABH 1996. 729, 731.) egységének megóvására tekintettel, másrészt pedig azért, mert nem állapította meg a kezdeményezésben megjelölt perekben szereplő érintettek erre irányuló különösen fontos érdekét. Ezért a bírói kezdeményezést e vonatkozásban is elutasította. A határozatnak a ben való közzététele az Abtv. 41. §-án alapul. Dr. Bihari Mihály s. k., Dr. Strausz János s. k., alkotmánybíró előadó alkotmánybíró Dr. Tersztyánszkyné dr. Vasadi Éva s. k., alkotmánybíró Alkotmánybírósági ügyszám: 483/B/2000. Az Alkotmánybíróság 53/2000. (XII. 18.) AB határozata A MAGYAR KÖZTÁRSASÁG NEVÉBEN! Az Alkotmánybíróság önkormányzati rendeleti szabályozás alkotmányellenességének vizsgálatára irányuló indítvány tárgyában meghozta a következő határozatot: Az Alkotmánybíróság megállapítja, hogy Hajmáskér Község Önkormányzata Képviselő-testületének a szervezett szemétszállítás rendjéről és módjáról szóló 6/2000. (III. 31.) ÖKT. számú rendelete 5. § (1) bekezdése alkotmányellenes, ezért azt 2001. március 31-i hatállyal megsemmisíti. Az Alkotmánybíróság ezt a határozatát a ben közzéteszi. INDOKOLÁS I. Az indítványozó az Alkotmánybírósághoz benyújtott indítványában Hajmáskér Község Önkormányzata Képviselő-testületének a szervezett szemétszállítás rendjéről és

Source: https://magyarkozlony.hu/hivatalos-lapok/12efd747b1cae78b355f76b8339d518f18e90453/dokumentumok/529bcd0180c3118db64c68dc1f54d2cda7361e74/letoltes